Կարդացի գրութիւնդ «Ալիք»-ի 20 մայիսի համարի «Ռադիօ բառ» սիւնակում, որտեղ արծարծել եւ ուղղել ես որոշ հարցեր՝ հպանցիկ կերպով, սիւնակի սահմանը արդէն դա էլ պահանջում է: Կաշխատեմ նոյն հակիրճ ոճով պատասխանել հարցումներիդ: Թերեւս բաւարարւես, հակառակ պարագայում՝ աւելի ուսումնասիրիր խնդիրները, գուցէ քեզ օգնեն նաեւ այլոց տեսակէտները, որ հաւանաբար կուղարկեն թերթին: Նաեւ այն, որ արծարծարծներդ խորքում հիմնովին տարբեր ուղղութիւնների խնդիրներ են, որ շատ էլ կապ չունեն միմեանց, այլ խօսքով՝ իւրաքանչիւրը «խմոր է, որ շա՜տ ջուր կը տանի»: ուրեմն՝ մենք էլ փորձենք՝ միայն ակնարկելով: